දෙවැනි බෝම්බය බටහිර බල‍ා ගිය අංක 216 දරණ සර්කල් ලයින් උමං දුම්රියෙහි පුපුරා ගියේය. දුම්රිය පැඩිංග්ටන් බලා යමින් තිබුනු අතර එජ්වෙයාර් රෝඩ් හි වේදිකා අංක 4 න් ගමන ආරම්භ කළා පමනි. දුම්රිය කිංග්ස් ක්‍රොස් සෙන්ට් පැන්ක්‍රාස් වෙතින් පිටත් වී තිබුනේ මිනිත්තු අ‍ටකට කලිනි. පිපිරුම සිදු වූ අවස්ථාව වන විට තවත් දුම්රිය කීපයක් ඒ ආසන්නයේ තිබුනි. නැගෙනහිර පැත්තට ධාවනය වූ දුම්රියද ඒ ළඟින්ම ගමන් ගත් අතර ඊටද හානි සිදු විය. (එය පැඩිංග්ටන් හි සිට පැමින එජ්වෙයාර් රෝඩ් හි අංක 3 වේදිකාවට ළඟා වෙමින් තිබුනේය) ඒ සමග තාත්පයකටද හානි සිදු වී කඩා වැටුනි. එජ්වෙයාර් රෝඩ් හි තවත් දුම්රිය දෙකක් තිබුනි. අංක 2 වේදිකාවේ හඳුනා නොගත් දුම්රියක්ද නැගෙනහිර පෙදෙසට යන හැමර් ස්මිත් සහ සිටිලයින් දුම්රිය ඊට ස්වල්ප මොහොතකට පෙර පැමිණ අංක 1 වේදිකාවේ තිබුනේය.

1990 දශ‍කයේ නිෂ්පාදනය කෙරුණු ""රාවු"" නැමැති මරාථ කතාමාලාව බාජි රාඕ සහ මස්තානිගේ දිවිය අලලා ලියැවුණු එම නාමයම ඇති එන්. එස්. ඉනාම්දාර් නැමැති රචකයාගේ ඓතිහාසික නවකථාවක් ඇසුරෙන් නිපදවූවකි.

එසේම කෞචි ගුණිතය අනුව 1-1+1-1+...=1/2 ලෙස ලබා දෙන සමාකලන ක්‍රමයක් 1-2+3-4=1/4 ලෙසද ඓක්‍යක් ලබා දෙයි. ඉහත ප්‍රතිඵලය අනුව 1-1+1-1+... සහ 1-2+3-4+... හි සමාකලනයේ තුල්‍යතාව රේඛීය, ස්ථායී හා කෞචි ගුණිතයට අදාළ ක්‍රම මඟින් පෙන්නුම් කරයි. සෙසාරෝගේ නියමය මීට උදාහරණයකි. 1-1+1-1+.... ශ්‍රේණිය දුර්වල ලෙස සෙසාරෝ සමාකල්‍ය වේ. එය (c, 1) සමාකල්‍ය ලෙස හැඳින්වේ. 1-2+3-4+... සෙසාරෝ සමාකල්‍යයේ ප්‍රබල අවස්ථාවක් වන අතර එය (c, 2) සමාකල්‍යය ලෙස හැඳින්වේ. සෙසාරෝ නියමයේ සියලු අවස්ථා රේඛීය හා ස්ථායී වන බැවින් ගණනය කරන ලද ඓක්‍යයන් ඒ ආකාර වේ.

මෙම හේතු සාදක මත සැපයුම වක්‍රය ස්ථාවරව තිබිය දි ඉල්ලුම වැඩි වි ඉල්ලුම් වක්‍රය දකුනට විතැන්වේ.එනම් ඉල්ලුම වැඩි නිසා,භාණ්ඩ හා සේවා මිල ඉහළ ගොස් උද්ධමනය ඇති වේ.

ස්වාධීන රූපවාහිනීය ( ITN ) යනු ශ්‍රී ලංකාවේ විකාශන කටයුතු සිදුකරනු ලබන රාජ්‍ය රූපවාහිනී නාලිකාවක් වේ. මෙය ශ්‍රී ලංකාවේ පළමු රූපවාහිනී නාලිකාවයි. මෙහෙයවනු ලබන්නේ ස්වාධීන රූපවාහිනී සේවා සමාගම ( ඉංග්‍රීසි: Independent Television Network Limited ) විසිනි.

ඇංග්ලිකානු වාදය යනු, එංගලන්ත සභාව සහ ඓතිහාසික ලෙසින් එය සමග සම්බන්ධ හෝ සමරූපි ඇදහිලි, වැඳුම් පිඳුම් සිරිත් සහ සභා ව්‍යුහයන් සහිත සභාවන් වෙතින් සමන්විත, ක්‍රිස්තියානි ආගම තුල පවතින සම්ප්‍රදායයකි. ඇංග්ලිකානු යන වචනයෙහි සම්භවය, අඩුම වශයෙන් වසර 1246 තරම් ඈත අතීතයට විහිදෙන, මධ්‍යතන යුග ලතින් වාක්‍යාංශයක් වන සහ ඉංග්‍රීසි සභාව යන අර්ථය දෙන, එක්ලේසියා ඇංග්ලිකානා යන්න වෙතින් වෙයි. ඇංග්ලිකානු වාදය පිළිපදින්නෝ ඇංග්ලිකානුවෝ ලෙසින් හැඳින්වෙති. ඇංග්ලිකානුවන්ගෙන් විශාල බහුතරයක්, ජාත්‍යන්තර ඇංග්ලිකානු සංසදයෙහි කොටස්කාරයන් වන සභාවන්හී සාමාජිකයෝ වෙති. කෙසේවෙතත්, ඇංග්ලිකානුවන් යැයි ඔවුන් විසින් සැලකෙන මුත්, ඇංග්ලිකානු සංසදයෙන් පිටත පවතින සභාවන් කිහිපයක් පවතින අතර, ඒවා අතරින් කැපී පෙනෙන්නේ සන්තන ඇංග්ලිකානු සභාවන්, සහ, ඇංග්ලිකානු යළි-එකෙලිය ව්‍යාපාරයෙහි කොටස්කරුවන් වන සභාවන් වෙති.